Tommy Skar

Tommy Skar (født 20. mai 1971) er generalsekretær i LHL Hjerneslag og Afasi og redaktør for hjernehelsemagasinet SlagNytt & Afasiposten. LHL Hjerneslag og Afasi er en del av LHL, en interesseorganisasjon for personer som har hatt hjerneslag, personer med afasi og pårørende. 

Skar har tidligere vært kommunikasjons- og markedssjef i Landsforeningen for hjerte- og lungesyke (2015), kommunikasjonssjef i Landsforeningen for hjerte- og lungesyke (2012-2015), spesialrådgiver i LO og rådgiver for LO-leder Roar Flåthen (2006-2012), informasjonssjef i Arbeiderpartiet (2000-2006), politisk rådgiver i Arbeiderpartiet (1999-2000), journalist i Aktuelt Perspektiv (1998-1999), fylkessekretær i Oppland Arbeiderparti (1995-1998), ungdomssekretær i AUF i Oppland (1995), journalist i Dagningen (1993-1995) og journalist i Vigga (1992-1993).

Skar var vararepresentant til Stortinget fra Oppland i 1993-1997. Han har tidligere vært kommunestyrerepresentant i Ås og i Dovre.

Skar er opprinnelig fra Dombås, men er nå bosatt i Ås.

Referanser

Eksterne lenker 
 
  Politiske taler av Tommy Skar, virksommeord.uib.no

Ap-politikere
Vararepresentanter til Stortinget
Stortingsrepresentanter 1993–1997